Eks ole, kui te  nüüd juhite oma tähelepanu sellistele asjadele nagu temperamendid, et need seejärel klassis õpetamisel ära jagada, peate eelkõige arvestama, et inimene kui selline on alati arenev. Ja see on midagi, mida me oma kasvatusteadvuses peame pidevalt omandama, et inimene on pidevalt arenev, kes allub metamorfoosidele oma elu jooksul. Ja sama hästi nagu me tugevalt peame silmas üksikute laste temperamendikalduvusi, võime silmas pidada arenevat ja võime öelda: peaasjalikult on kõik lapsed sangviinikud, olgu nad siis  ka üksikuna flegmaatilised või koleerilised. Kõik noorukid ja neiud on õieti koleerikud ja kui see nii pole, kui selleks vanuseks seda pole, siis pole see terve areng. Mehe- ja naiseeas on inimene melanhoolik. Ja raugaeas on ta flegmaatik.